สวัสดีครับตอนนี้ลิ้นเป็นฝ้าเหลืองรู้สึกมีน้ำลายเยอะแต่ฝ้าเหลืองสามารถแปรงออกได้รู้สึกกินอาหารนิดเดียวก็แน่นท้องแล้ว บางวันไม่ได้กินมื้อค่ำดื่มแค่น้ำเปล่า ตื่นมารู้สึกอิ่มแบบไม่ต้องทานข้าวเช้าเลย ทานข้าวแล้วรู้สึกย่อยลำบากทั้งที่เคี้ยวเกือบ10ครั้งถึงกลืนเป็นโรคลำไส้รึเปล่าครับ เพราะซื้อยามาทาน ทั้งยาเคี้ยวยาน้ำ กินมาต่อเนื่องไม่หายซักที
สวัสดีคะ ไม่มีโรคประจำตัวอะไรค่ะถ้ามีเรื่องการติดเชื้อในปาก หรือ ลิ้น อาจจะทำให้มีปัญหาในเรื่องของการกลืน การเคี้ยวอาหารหรือ การรับรสได้ค่ะ ซึ่งมักจะเกิดในคนไข้กลุ่มที่ภูมิต้านทานต่ำ เช่น คนไข้ที่ได้รับยากดภูมิคุ้มกัน ไม่ว่าจะเป็นยาสเตียรอย หรือ ยาเคมีบำบัดต่างๆ ซึ่งอาจจะมีเรื่องการติดเชื้อราแค่ในช่องปากหรือลงไปถึงหลอดอาหารได้ค่ะ อาจจะมาด้วยน้ำหนักลดได้ค่ะ หรือ คนไข้ในกลุ่มที่มีเรื่องของภูมิคุ้มกันบกพร่องค่ะ ซึ่งการรักษาอาจจะต้องได้รับยารักษาเชื้อราทั้งยากินและยากลั้วปากค่ะภาวะกรดไหลย้อยทำให้มีปัญหาเรื่องของสุขภาพในช่องปากเหงือกและฟันได้ค่ะ อาจจะมีฟันผุ หรือ เรื่องของลิ้นมีแผลได้ค่ะเนื่องจากกรดที่ท้นขึ้นมาทำให้มีอาการจุกแน่นท้อง เมื่อรับประทานอาหารอาจจะเรื่องของปวดแน่น และอาเจียนได้ค่ะ ซึ่งการรักษาถ้ามีอาการมากอยากจะต้องได้รับการผ่าตัดค่ะ แต่ตอนนี้อาจจะช่วยด้วยการรับประทานอาหารอ่อน ๆ นอนศีรษะสูงก่อนได้ค่ะปัญหาเรื่องของลำไส้อักเสบ ก็ยังอาจจะเป็นได้ค่ะ แต่มักไม่ค่อยมีเรื่องของความผิดปรกติของลิ้นค่ะ นอกจากว่าจะเป็นคนละเรื่องกันค่ะ ซึ่งอาจจะเป็นแค่แผลหรือ อาจจะเกิดร่วมกับการติดเชื้อแบคทีเรียได้ค่ะ ต้องตรวจเพิ่มเติม ถ้ามีความจำเป็นต้องส่องกล้องและทำการตรวจพิเศษว่ามีเรื่องการติดเชื้อหรือไม่ค่ะ เชื้อที่ติดคือH. pyloriซึ่งถ้ามีการติดเชื้อต้องได้รับยาลดกรด ยาฆ่าเชื้อกินต่อเนื่องสองสัปดาห์ค่ะเรื่องของก้อน ในกระเพาะอาหารอาจจะยังต้องคิดถึงได้เช่นกันคะ หรือ มีอะไรที่ทำให้กระเพาะอาหารมีความจุลดลงค่ะ ซึ่งต้องหาสาเหตุ ถ้ายิ่งมีร่วมกับเรื่องของน้ำหนักลดต้องรีบปรึกษาแพทย์ค่ะ